Երբ գնում ես բժշկի, դու փնտրում ես ոչ թէ սրտացաւ, այլ լաւ բժիշկ, բժիշկ, որը բուժում է քեզ եւ ոչ թէ իր սրտացաւութիւնն է ցոյց տալիս։ Փաստաբան ես վարձում, դու ընտրում ես լաւ փաստաբան եւ ոչ թէ սրտացաւ։ Բայց երբ խօսում էք քաղաքական գործիչների մասին, մեր ժողովուրդը սիրում է այն գործիչներին, որոնք իրենց սրտացաւ լինելն են ցոյց տալիս, իրենց հաճոյախօսելը, խոստումներ տալը եւ ոչ թէ նրանց, ովքեր իրենց գործով արդէն ցոյց են տւել, որ ընդունակ են սայլը տեղից շարժել եւ լուրջ յաջողութիւն արձանագրել։ Տւեալ դէպքում, երբ խօսում ենք ընտրազանգւածի մասին, ես աւելի շատ մտածում եմ այն զանգւածի մասին, որը գնահատում է կոնկրետ աշխատանքը, որն ուզում է իր կեանքի որակը փոխել, որին պէտք է մի ղեկավար անձ կամ կուսակցութիւն, որը շատ կոնկրետ քայլերով կարող է յաջողութիւն գրանցել։ Սա է լինելու իմ կարգախօսը։ Սա իմ ուժեղ կողմն է, եւ կը փորձենք հիմնական շեշտը դնել հէնց այս հանգամանքի վրայ։